Spirfišas

Spirfišas () – miestas Jungtinėse Amerikos Valstijose, Pietų Dakotos vakaruose. 70 km į šiaurės vakarus nuo Rapid Sičio, netoli ribos su Vajomingu, šiauriniuose Juoduosiuose kalnuose, Buržuvių kanjono žiotyje. 2020 m. JAV gyventojų surašymo duomenimis, mieste gyveno 12 193 gyventojai. Gyvulininkystė, medienos ruoša, elektronika. Yra žuvų perykla. Vystomas turizmas, sveikatos apsauga. Yra universitetas, muziejus.

 Istorija 
Prieš europiečių atkeliavimą vietovėje gyveno sijai. Miestas įkurtas 1876 m., pavadintas pagal Spirfišo upę (), tekančią pro miestą, kuri taip pavadinta, nes sijai joje ietimis gaudydavo žuvis. Miestas augo kaip žemės ūkio centras; drėkinamuosiuose laukuose buvo auginami vaisiai, daržovės, upė teikė energiją lentpjūvėms bei grūdų malūnams. 1893 m. nutiestas geležinkelis rūdai iš kasyklų gabenti, jis tapo vaizdinga atrakcija. 1933 m. geležinkelį sunaikino potvynis. Nuo 1938 m. Spirfišo amfiteatre kasmet vyksta misterijos, vaizduojančios Kristaus kančias.Spearfish, South Dakota. www.britannica.com. Nuoroda tikrinta 2024-07-03.

1943 m. sausio 22 d. Spirfiše užfiksuotas didžiausias Pasaulyje oro temperatūros pokytis per trumpiausią laiką. Dienos pradžioje, 7:30 val. oro temperatūra buvo -20°C, bet dėl činukų vėjų per 2 minutes ji pakilo iki 7°C. 9 valandą ryto ji pasiekė 12°C. Vėjams apslopus, oro temperatūra per 27 minutes grįžo į -20°C.The Day Spearfish, South Dakota Set a World Record. www.weathernationtv.com. Nuoroda tikrinta 2025-01-04.

 Gyventojai 
2020 m. JAV gyventojų surašymo duomenimis, mieste gyveno 88,28 % baltųjų, 3,87 % mišrios rasės, 3,76 % lotynoamerikiečių, 2,06 % indėnų, 1,13 % azijiečių, 0,66 % afroamerikiečių, 0,17 % kitų rasių ir 0,06 % Ramiojo vandenyno salų kilmės gyventojų.Spearfish city, South Dakota. data.census.gov. Nuoroda tikrinta 2024-07-03.

miniatiūra|232x232px|Amfiteatras|kairėje
 Šaltiniai 

Kategorija:Pietų Dakotos miestai